
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL SAVIVALDYBĖS VISUOMENEI NAUDINGŲ DARBŲ ATLIKIMO

2010 m. kovo 31 d. Nr.AT-407
Šakiai

     
Vadovaudamasis Lietuvos Respublikos vietos savivaldos įstatymo (Žin.,1994, Nr.55-1049; 2008, Nr.113-4290) 29 str.8 d. 2 p., Darbuotojų saugos ir sveikatos įstatymu (Žin., 2003, Nr.,70-3170), savivaldybės tarybos 2009 m. sausio 22 d. sprendimu Nr.T-6 patvirtintų  savivaldybės administracijos nuostatų  24 p. ir savivaldybės administracijos direktoriaus 2009 m. balandžio 1 d.

įsakymu Nr. AT-490 ,,Dėl dalies darbdavio teisių  ir pareigų  perdavimo  įgaliotiems asmenims“,
pavedu savivaldybės administracijos seniūnijų seniūnams:


1. Seniūnijose organizuoti  visuomenei naudingus  darbus vadovaujantis Lietuvos  Respublikos Socialinės apsaugos ir darbo ministro 2003 m. gruodžio 16 d. įsakymu Nr.A1-203 ,,Dėl telkimo visuomenei naudingiems  darbams tvarkos patvirtinimo“ ir savivaldybės  tarybos 2006 m. gegužės 25 d. sprendimu Nr. T-157 ,,Dėl savivaldybės  visuomenei naudingų darbų sąrašo   tvirtinimo“. 

2. Atliekant seniūnijose  visuomenei naudingus darbus, vykdyti  Lietuvos Respublikos darbuotojų saugos ir sveikatos įstatymo ir Lietuvos Respublikos Vyriausybės nutarimų 2002 m. rugsėjo 3 d.  Nr.1386 „Dėl pavojingų darbų sąrašo patvirtinimo“ ir 2003 m. sausio 29 d. Nr.138 „Dėl asmenų iki aštuoniolikos metų įdarbinimo, sveikatos patikrinimo ir jų galimybių dirbti  konkretų  darbą  nustatymo tvarkos, darbo laiko, jiems draudžiamų dirbti darbų, sveikatai kenksmingų, pavojingų veiksnių sąrašo patvirtinimo“ reikalavimus.

Direktorius                                                                              
 Juozas  Puodžiukaitis

